
Број: 02 - __________                                                                                                П Р Е Д Л О Г
_______ 2020 година                                                                                                  
С к о п ј е                                                  
                                                                                                     
[bookmark: _GoBack]ЗАПИСНИК
од Шеесеттата седница на Управниот одбор на
Фондот за здравствено осигурување на Република Северна Македонија,
одржана на 27 февруари 2020 година со почеток во 14.00 часот 
во просториите на Фондот 

Присутни членови на Управниот одбор:
· Дејан Николовски, претставник од Министерството за финансии - претседател; 
· Д-р Ридван Асани, претставник од Министерството за здравство - заменик на претседателот; 
· Д-р Љубиша Каранфиловски, претставник од Сојузот на синдикатите на 
       Македонија – член;
· Проф. Д-р Ненад Гавриловиќ, претставник на осигурениците  - член; 
· Проф. Д-р Назми Ејупи, претставник на стопанствениците во Република Северна Македонија  - член; 
· Д-р Димитар Димитриевски, претставник на пензионерите во Република Северна Македонија – член;
· Д-р Менде Диневски, претставник од Лекарската, Фармацевтската и Стоматолошката комора на Македонија – член.
Присутни од ФЗОРСМ:
· Орхан Рамадани, директор на ФЗОРСМ;
· Данаил Дончев, директор на ФЗОРСМ;
· Арбен Салихи, директор на секторот за сметководство, трезор и јавни набавки (делумно присутен);
· Славица Костовска, раководител на одделението за сметководствени работи (делумно присутна);
· Миле Сугарев, директор на секторот за финансиски прашања (делумно присутен);
· Игор Неловски, советник на директорот (делумно присутен);
· Христо Трповски, раководител на одделението за регрес и судски постапки, во својство на записничар.

Претседателот Дејан Николовски ја отвори и водеше седницата. На почетокот утврди дека условите за полноважно работење и одлучување се исполнети, бидејќи се присутни сите седум членови на Управниот одбор, по што го прочита претходно доставениот 



П Р Е Д Л О Г - Д Н Е В Е Н  Р Е Д

· Усвојување на записникот од Педесет и шесттата седница на Управниот одбор одржана на 31 јануари 2020 година
· Усвојување на записникот од Педесет и седмата седница на Управниот одбор одржана од 5 до 6 февруари 2020 година
· Усвојување на записникот од Педесет и осмата седница на Управниот одбор одржана на 7 февруари 2020 година
· Усвојување на записникот од Педесет и деветтата седница на Управниот одбор одржана од 20 до 21 февруари 2020 година

Предлог за донесување на Одлука за утврдување на завршната сметка на Фондот за здравствено осигурување на Република Северна Македонија за 2019 година;
Предлог за донесување на Одлука за изменување на Одлуката за утврдување на вкупниот договорен надоместок на јавните здравствени установи за 2020 година;
Предлог за утврдување на референтни цени на здравствени услуги;
Одлучување за барања за склучување на договор, односно анекс на договор за ортопедски и други помагала;
Предлог за изменување на договорни надоместоци за 2020 година за приватните здравствени установи од областите на специјалистичко - консултативната здравствена заштита (намалување на договорен надоместок поради промена на тим кај ПЗУ Медика Плус)
Разгледување на барање од групацијата на бањите при Стопанската комора на Македонија;

Информативно:
Разгледување на Годишниот план за финансиски контроли на јавни здравствени установи за периодот 1 јануари – 31 декември 2020 година;
Разгледување на Информација за постапување по записници од извршени контроли и  изрекување на договорни казни;
Разно.

Потоа праша дали има и други предлози за разгледување на денешната седница, односно за дополнување на дневниот ред. Бидејќи такви предлози не беа дадени, Управниот одбор  за седницата едногласно го усвои следниот 

Д Н Е В Е Н  Р Е Д

· Усвојување на записникот од Педесет и шесттата седница на Управниот одбор одржана на 31 јануари 2020 година
· Усвојување на записникот од Педесет и седмата седница на Управниот одбор одржана од 5 до 6 февруари 2020 година
· Усвојување на записникот од Педесет и осмата седница на Управниот одбор одржана на 7 февруари 2020 година
· Усвојување на записникот од Педесет и деветтата седница на Управниот одбор одржана од 20 до 21 февруари 2020 година

1. Предлог за донесување на Одлука за утврдување на завршната сметка на Фондот за здравствено осигурување на Република Северна Македонија за 2019 година;
Предлог за донесување на Одлука за изменување на Одлуката за утврдување на вкупниот договорен надоместок на јавните здравствени установи за 2020 година;
Предлог за утврдување на референтни цени на здравствени услуги;
Одлучување за барања за склучување на договор, односно анекс на договор за ортопедски и други помагала;
Предлог за изменување на договорни надоместоци за 2020 година за приватните здравствени установи од областите на специјалистичко - консултативната здравствена заштита (намалување на договорен надоместок поради промена на тим кај ПЗУ Медика Плус);
Разгледување на барање од групацијата на бањите при Стопанската комора на Македонија;

Информативно:
Разгледување на Годишниот план за финансиски контроли на јавни здравствени установи за периодот 1 јануари – 31 декември 2020 година;
Разгледување на Информација за постапување по записници од извршени контроли и  изрекување на договорни казни;
Разно.

Потоа се пристапи кон разгледување на точките на дневниот ред. 

· Усвојување на записникот од Педесет и шесттата седница на Управниот одбор одржана на 31 јануари 2020 година
Управниот одбор без забелешки, едногласно го усвои записникот од Педесет и шесттата седница на Управниот одбор одржана на 31 јануари 2020 година.

· Усвојување на записникот од Педесет и седмата седница на Управниот одбор одржана од 5 до 6 февруари 2020 година
Управниот одбор без забелешки, едногласно го усвои записникот од Педесет и седмата седница на Управниот одбор одржана од 5 до 6 февруари 2020 година.

· Усвојување на записникот од Педесет и осмата седница на Управниот одбор одржана на 7 февруари 2020 година
Управниот одбор без забелешки, едногласно го усвои записникот од Педесет и осмата седница на Управниот одбор одржана на 7 февруари 2020 година.

· Усвојување на записникот од Педесет и деветтата седница на Управниот одбор одржана од 20 до 21 февруари 2020 година
Управниот одбор без забелешки, едногласно го усвои записникот од Педесет и деветтата седница на Управниот одбор одржана од 20 до 21 февруари 2020 година.

ТОЧКА 1 -  Предлог за донесување на Одлука за утврдување на завршната сметка на Фондот за здравствено осигурување на Република Северна Македонија за 2019 година

Во рамките на првата точка на дневниот ред, Управниот одбор го разгледа Извештајот за финансиското работење на Фондот по завршната сметка за 2019 година, кој беше изложен од Славица Костовска, раководител на одделението за сметководствени работи. Излагањето го започна со објаснување на законската основа за изготвување на Извештајот, методологијата за неговото изготвување и роковите во кои треба да се преземат одделни дејствија. Потоа се продолжи со подетално објаснување на одделните ставки.

По нејзиното излагање, дискутираа членовите на Управниот одбор, при што поставуваа и дополнителни прашања за одделни ставки од приходите и расходите на Фондот во 2019 година. На прашањата одговараа и објаснувања даваа директорот Рамадани и Славица Костовска.

Откако се исцрпи дискусијата по извештајот и дополнителните прашања, Управниот одбор едногласно донесе

Одлука
за утврдување на завршната сметка на Фондот за здравствено осигурување на Република Северна Македонија за 2019 година

ТОЧКА 2 - Предлог за донесување на Одлука за изменување на Одлуката за утврдување на вкупниот договорен надоместок на јавните здравствени установи за 2020 година

Објаснување на предлогот даде Миле Сугарев. Потсети дека промените на надоместоците заради флуктуацијата на специјализанти се вршат редовно, соодветно на приемот на нови специјализанти, односно промената на статусот на дотогаш вклучените. Со овој предлог, за две здравствени установи се предлага зголемување, а за четиринаесет намалување на договорниот надоместок.

По објаснувањето и кусата дискусија што следеше, Управниот одбор едногласно донесе
Одлука
за изменување на Одлуката за утврдување на вкупниот договорен надоместок на јавните здравствени установи за 2020 година

ТОЧКА 3 – Предлог за утврдување на референтни цени на здравствени услуги

Предлогот за утврдување на референтни цени за здравствени услуги го објасни Игор Неловски во својство на претседател на комисијата за референтни цени на здравствени услуги на Фондот. Објасни дека со него се опфатени нови здравствени услуги од повеќе области, и тоа: пулмологија и алергологија, педијатрија, неврологија, дијагностика и третман на респираторни заболувања кај децата,  дневна болница и болнички ден во болничката здравствена заштита, и рехабилитација на слух, говор и глас. Покрај тоа, се предлагаат и промени на референтни цени на услуги од областите на инфективните болести и на рехабилитација на слух, говор и глас. Истакна дека, како новите услуги, така и промените на цените на постоечките услуги, се подготвени по образложени барања на здравствени установи кои тие услуги ги даваат. Потоа даде подетални објаснувања за одделните услуги, за тоа што е опфатено со нив, како се извршуваат и каде се даваат. 

По излагањето на Игор Неловски, Управниот одбор едногласно го усвои предлогот и донесе

Одлука
за дополнување на Одлуката за утврдување на референтни цени во специјалистичко-консултативната здравствена заштита

Одлука 
за изменување и дополнување на одлуката за утврдување на референтни цени за пакетите на завршени епизоди на лекување за специјалистичко – консултативна здравствена заштита - амбулантски

и

Одлука 
за изменување на Одлуката за утврдување на референтни цени за дневна болница и болнички ден во болничката здравствена заштита

ТОЧКА 4 - Одлучување за барања за склучување на договор, односно анекс на договор за ортопедски и други помагала

Во рамките на оваа точка од дневниот ред, Управниот одбор согласно членот 11, став 3 и 4 на Правилникот за индикациите за остварување на право на ортопедски и други помагала, одлучуваше во врска со поднесените пријави за склучување на договор, односно анекс на договор за ортопедски и други помагала. Беа разгледани пријавите, односно барањата на Центар за ортотика и протетика Славеј АД Скопје од Скопје (број 10-3928/1 од 18.02.2020), Центар за ортотика и протетика Славеј АД Скопје од Скопје (број 10-4607/1 од 26.02.2020), и на правното лице Слух 1 извоз-увоз доо од Скопје (број 09-4121/1 од 20.02.2020).

По разгледувањето на барањата, Управниот одбор едногласно ги донесе следните одлуки:

1. Одлука за склучување на анекс на договор за издавање на ортопедски и други помагала со Центар за ортотика и протетика Славеј АД Скопје од Скопје (број 02-4766/2 од 28.2.2020 година);
2. Одлука за склучување на анекс на договор за издавање на ортопедски и други помагала со Центар за ортотика и протетика Славеј АД Скопје од Скопје (број 02-4766/3 од 28.2.2020 година);
3. Одлука за склучување на анекс на договор за издавање на ортопедски и други помагала со правното лице Слух 1 извоз-увоз доо Скопје (број 02-4766/4 од 28.2.2020 година).

ТОЧКА 5 – Предлог за изменување на договорни надоместоци за 2020 година за приватните здравствени установи од областите на специјалистичко - консултативната здравствена заштита

Во рамките на петтата точка на дневниот ред, Управниот одбор врз основа на предлогот содржан во работниот материјал за седницата, без дискусија, едногласно донесе
Одлука
за изменување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко - консултативната здравствена заштита за 2020 година

со која се изврши намалување на договорниот надоместок на една здравствена установа, поради намалување на бројот на тимови со кои ја извршува дејноста.

ТОЧКА 6 – Разгледување на барање од групацијата на бањите при Стопанската комора на Македонија

Во рамките на шесттата точка на дневниот ред, Управниот одбор го разгледа барањето од групацијата на бањите при Стопанската комора на Македонија, како и ставот на Фондот за него.  Групацијата на бањите истакнува дека услугите кои ги даваат бањите се карактеризираат со нерамномерен интензитет во текот на годината. Ова, пред се, произлегува од  фактот што некои периоди од годината се климатски попогодни за спроведување на бањска терапија. Имајќи го тоа во вид, бањите не можат да го прифатат воведеното ограничување во начинот на фактурирање на услугите, според кое, месечниот износ кој се фактурира може да биде најмногу до висина на 1/12 од утврдениот годишен надоместок. Тоа би значело дека, во месеците кога се даваат повеќе услуги, истите не би можеле да се наплат.

На истакнатото барање се осврна директорот Рамадани. Наведе дека барањето е разгледано имајќи го во вид укажувањето за сезонскиот карактер на работењето на бањите. Тоа има влијание на обемот на услугите кои се даваат во различни периоди од годината, заради што Фондот смета дека барањето на групацијата на бањите треба да се прифати. Затоа предлагаме, за бањите да се овозможи планирање и следење на реализираните здравствени услуги на квартално ниво, како до сега, а во рамките на вкупниот договорен надоместок поединечно ќе се дефинира надоместокот за специјалистичко-консултативна здравствена заштита и надоместокот за продолжено болничко лекување – стационар. 

Управниот одбор, одлучи да се прифати барањето на групацијата на бањите и едногласно донесе

Заклучок: Се прифаќа барањето испратено од Групацијата на бањите при Стопанската комора на Македонија. Земајќи ја предвид специфичноста на дејноста што ја вршат бањите, како и нејзиниот сезонски карактер кој може да има влијание на обемот на здравствените услуги, бањите остануваат со планирање и следење на реализираните здравствени услуги на квартално ниво, како до сега, а во рамките на вкупниот договорен надоместок поединечно ќе се дефинира надоместокот за специјалистичко-консултативна здравствена заштита и надоместокот за продолжено болничко лекување – стационар.

ТОЧКА 7 – Разгледување на Годишниот план за финансиски контроли на јавни здравствени установи за периодот 1 јануари – 31 декември 2020 година

Управниот одбор се запозна со Годишниот план за финансиски контроли на јавни здравствени установи за периодот 1 јануари – 31 декември 2020 година, како материјал од информативна природа, во врска со кој не беа донесени посебни одлуки или заклучоци.

ТОЧКА 8 – Разгледување на Информација за постапување по записници од извршени контроли и  изрекување на договорни казни

Во рамките на осмата точка на дневниот ред, Управниот одбор ја разгледа Информацијата за постапување по записници од извршени контроли и  изрекување на договорни казни. Информацијата ја изложи и дополнителни објаснувања даде директорот Рамадани. Во врска со Информацијата, како материјал од информативна природа, Управниот одбор не донесе посебни одлуки или заклучоци.

Потоа, бидејќи не беа дадени предлози за дискутирање под точката 9 - Разно, дневниот ред беше исцрпен и Управниот одбор во 15.00 часот заврши со работата на Шеесеттата седница. 

        Записничар,                                     Управен одбор
Христо Трповски                                    Претседател,
                                                                      Дејан Николовски

